عبد الحليم خدام, سياسى سورى. اتولد في بانياس يوم 15 سپتمبر 1932, اتخرج من كليه الحقوق بدمشق و اشتغل ف العمل السياسى ف سن مبكر, التحق بحزب البعث السورى ف سن سبعتاشر سنه. شغل خدام مناصب كتيره فى سوريا منها نائب الرئيس و وزير الخارجيه و عضو قياده حزب البعث و محافظ القنيطره و محافظ حماه و اتولى لمده زمنيةه طويله ملف العلاقات السوريه اللبنانيه. أعلن انشقاقه عن نظام حزب البعث السورى فى ديسمبر 2005, لجأ لباريس و أسس في منفاه سنه 2006 جبهه الخلاص الوطنى اللى بتضم معارضين سوريين أبرزهم جماعه الاخوان المسلمين اللى أعلنت انسحابها منها بعد العدوان الاسرائيلى على قطاع غزه نهاية 2008. اصدرت محكمه عسكريه جنائيه بدمشق, و اللى رأسها محمد قدور اسد القرار نمره 406, يوم 17 اغسطس 2008 حكم غيابى على عبد الحليم خدام بـ 13 حكم اشدها الاشغال الشاقه المؤبده مدى الحياه, و اتهم بالافتراء الجنائى على قياده النظام السورى, و المؤامره على اغتصاب سلطه سياسيه, و علاقاته السريه مع اسرائيل, والدسايس لدوله اجنبيه, بحسب بيان المحكمه. مات يوم 31 مارس 2020 بنوبه قلبيه فى فرنسا بعمر 88 سنه.